ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 'መሪር ሓቂ፥ ኣብያተ ትምህርቲ ኣፍሪካ' 27 መስከረም 2017 ዝተመሓየሸ 28 መስከረም 2017 ምንጪ ስእሊ, UN Photo መግለጺ ስእሊ, ዝተሓተ ውፅኢት ኣብ ምምዝጋብ ዝረአ ፀገም ኣብ ሃገራት ትሕቲ ሳህራ ኣፍሪካ ይዓዝዝ ውድብ ሕቡራት ሃገራት ብዛዕባ ዘጋጥም ዘሎ "ናይ ምምሃር ቅልውላው ዓለም" የጠንቅቕ። እቲ ውድብ ዘቕረቦ ጸብጻብ፡ እቶም ናብ ትምህርቲ ዘይኸዱ ጥራሕ ዘይኮኑ እቶም ኣብ ቤት ትምህርቲ ዘለዉ ህጻናት ከይተረፉ'ዮም መሰረታዊ ክእለት ምጥራይ ሲኢኖም ዘለው። "ኣብ ቤት ትምህርቲ ኣለዉ፡ ግና ኸ ኣይመሃሩን" ሽዱሽተ ካብ 10 ቆልዑን ኮተቴን ዓለም፡ መሰረታዊ ደረጃ ክእለት ክቐስሙ ከምዘይከኣሉ ዘረድእ ጸብጻብ ውድብ ሕቡራት ሃገራት፡ "ዘደንጹ'ዩ" ብምባል ሻቕሎቱ ገሊጹ። እቲ ኩነታት ከኣ "ናይ ምምሃር ቅልውላው" ከምዘመልክት ሓቢሩ። ምንጪ ስእሊ, World Bank መግለጺ ስእሊ, ኣብ ኣብያተ ትምህርቲ ዘሎ ፅፈት ትምህርቲ ተወሳኺ ቆላሕታ ይጠልብ ክሳብ ሕጂ፡ እቲ ዝበዝሐ ኣተኩሮ ናይ ዓለምለኸ ናይ ትምህርቲ ደገፍ፡ ኣብ ምስኣን ናይ ትምህርቲ ዕድል፡ ብፍላይ ኣብ ትሕተ-ሳሃራ ዘለዋ ሃገራት ኣፍሪቃን ናይ ህውከት ዞባታትን'ዩ ኮይኑ'ዩ ጸኒሑ። እንተኾነ ግና፡ እዚ ብ'ዩነስኮ ኢንስቲዩትት ፎር ስታቲስቲክስ' ዝበሃል ትካል ዝተገብረ ሓድሽ መጽናዕቲ፡ እቲ ቀንዲ ዘሰክፍ ኮይኑ ዘሎ፡ ስእነት ብሉጽ ትምህርቲ ምዃኑ የተሓሳስብ። እቲ መጽናዕቲ ከምዘረጋገጾ፡ ልዕሊ 600 ሚልዮን ናይ ትምህርቲ ዕደመ ዘለዎም ቆልዑ፡ መሰረታዊ ናይ ቁጽርን ምንባብን ክእለት የብሎምን። ዓቢ ጋግ እቲ መጽናዕቲ ከምዘመልክቶ፡ 88% ቆልዑን ኮተቴን ናይተን ኣብ ትሕተ-ሳሃራ ዝርከባ ናይ ኣፍሪቃ ሃገራት ብሓፈሻ፡ ብዘይ ብቑዕ ናይ ምንባብ ክእለት፡ ዓቕሚ ኣዳመ ሄዋን ክበጽሑ ምዃኖም ይገልጽ። ምንጪ ስእሊ, World Bank መግለጺ ስእሊ, ብደረጃ ዓለም ኣብ ዝወጽአ መምዘኒ ተማሃሮ ደቡብ ምብራቕ እስያ ዝለዓለ ውፅኢት ካብ ሞንጎ ዘመዝግቡ እዮም ብዘይ መሃይምነት ዘጥፈአን ቁጽሪ ዝመልኽን ህዝቢ፡ ዝኾነ ማሕበራውን ቁጠባውን ጥሙሓት ክሳለጡ ከምዘይክእሉ'ውን እቲ ጸብጻብ የተሓሳስብ። "ዝበዝሑ ካብዞም ቆልዑ ካብ መንግስታቶምን ማሕበረ ኮማቶምን ዝተሰወሩ ኣይኮኑን። ኣብ ቤት ትምህርቲ'ዮም ዝርከቡ" ትብል ዳይረክተር 'ዩነስኮ ኢንስቲዩትት ፎር ስታቲስቲክስ' ሲልቪያ ሞንቶያ። እዚ ናይ "ቤት ትምህርቲ ብዘይ ትምህርቲ" ጸገም፡ በቲ ኣብዚ ሰሙን'ዚ ዝወጸ ናይ ዓለም ባንክ (ዎርልድ ባንክ) ጸብጻብ'ውን ጎሊሁ ይርከብ። ኣብ ኬንያ፡ ታንዛንያን ዩጋንዳን ዝርከቡ ተምሃሮ፡ ንብዙሕ ዓመታት ኣብ ቤት ትምህርቲ ድሕሪ ምጽንሖም፡ መባእታዊ ናይ ምድማር ይኹን፡ ምሉእ ሓሳባት ምንባብ ከምዘይክእሉ ተመራመርቲ የጠንቅቑ። ምንጪ ስእሊ, World Bank መግለጺ ስእሊ, ድኻታት ሃገራት ኣብ ኣብያተ ትምህርተን ዝያዳ ክሰርሓ ከምዘለወን ውድብ ሕቡራት ሃገራት የተሓሳስብ እንታ'ዩ እቲ ጸገም?
